**Ι. ΕΙΔΙΚΟΙ ΟΡΟΙ**

**Για την με απευθείας ανάθεση παροχής υπηρεσιών απεντόμωσης-μυοκτονίας για τις Δομές Φιλοξενίας Ασυνόδευτων Ανηλίκων στους Ταγαράδες Θεσσαλονίκης στη Μακρινίτσα Βόλου και στην Αλεξανδρούπολη (Φρίξος), προϋπολογιζόμενης δαπάνης 480,00 ευρώ χωρίς ΦΠΑ και 595,20 ευρώ συμπεριλαμβανομένου του ΦΠΑ.**

**CPV: 90921000 – 9 Υπηρεσίες Απολύμανσης και Εξολόθρευσης**

1. Η προμήθεια γίνεται στα πλαίσια του έργου ΜΕΤΟΙΚΟΣ, της Δράσης «Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ για την υλοποίηση του έργου «ΜΕΤΟΙΚΟΣ» με κωδικό ΟΠΣ 5163942, στο πλαίσιο του Τομεακού Προγράμματος Ανάπτυξης του Υπουργείου Μετανάστευσης και Ασύλου του ΕΠΑ 2021-2025.
2. **Οι ενδιαφερόμενοι οικονομικοί φορείς μπορούν να καταθέσουν την προσφορά τους, προσφέροντας για το σύνολο των υπηρεσιών για το κάθε ΤΜΗΜΑ, προσφέροντας για ένα ή περισσότερα τμήματα.**
3. **Προσφορά που υποβάλλεται για μέρος των παρεχόμενων υπηρεσιών του ΤΜΗΜΑΤΟΣ απορρίπτεται ως απαράδεκτη.**
4. **Η παροχή υπηρεσιών θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής άνευ ΦΠΑ, για το σύνολο των υπηρεσιών κάθε ΤΜΗΜΑΤΟΣ.**
5. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
6. **Η προσφορά των συμμετεχόντων ισχύει και τους δεσμεύει μέχρι 31/01/2023.**
7. Η ανάθεση θα έχει ισχύ μέχρι και πλήρη εκτέλεση του φυσικού και οικονομικού αντικειμένου της και σε κάθε περίπτωση έως 31/01/2023.
8. Οι παρεχόμενες υπηρεσίες αφορούν όσες εφαρμογές αναφέρονται στον πίνακα του ενδεικτικού προϋπολογισμού της πρόσκλησης, σε κάθε δομή φιλοξενίας ασυνόδευτων ανηλίκων Τμήμα 1 έως Τμήμα 3 και συγκεκριμένα :
* **ΤΜΗΜΑ 1:** δομή φιλοξενίας ασυνόδευτων ανηλίκων **Ταγαράδων** (συνολικής εκτάσεως 6.030 τμ). **Διεύθυνση:** 3η οδός Ταγαράδων ΤΚ 57001
* **ΤΜΗΜΑ 2:** δομή φιλοξενίας ασυνόδευτων ανηλίκων **«Φρίξος» στην Αλεξανδρούπολη** (συνολικής εκτάσεως 509 τμ). **Διεύθυνση:** Κωνσταντινουπόλεως αριθ 34 – ΤΚ 68133, Αλεξανδρούπολη
* **ΤΜΗΜΑ 3:** δομή φιλοξενίας ασυνόδευτων ανηλίκων **Μακρινίτσας Βόλου** (συνολικής εκτάσεως 3.600τμ) **Διεύθυνση:** Μακρινίτσα Βόλου- ΤΚ 37011 και
1. Ο ακριβής χρόνος παροχής των υπηρεσιών θα προσδιορισθεί κατόπιν συνεννόησης με τις Δομές , εντός πέντε εργάσιμων (5) ημερών από την ειδοποίηση του Αναδόχου με κάθε πρόσφορο μέσο.
2. Η παραλαβή των παρεχόμενων υπηρεσιών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό έγγραφο και θα ελέγχει εάν η εκτέλεση των παρεχόμενων υπηρεσιών έγινε σύμφωνα με τους όρους της πρόσκλησης.
3. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
4. Η προϋπολογιζόμενη αξία της παρούσας ανάθεσης καθορίστηκε με βάση τις τρέχουσες εκτιμώμενες ανάγκες των Δομών της ΑΡΣΙΣ και μπορεί να μεταβληθεί ανάλογα με τις πραγματικές ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης ανάθεσης. Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
5. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
6. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
7. Η ΑΡΣΙΣ θα καταβάλλει την αξία των παρεχόμενων υπηρεσιών στα πλαίσια της παρούσας πρόσκλησης **εντός εκατό είκοσι (120) ημερών ύστερα από την παροχή των υπηρεσιών και την έκδοση από τον προμηθευτή των παρακάτω δικαιολογητικών πληρωμής:**
* Τιμολόγιο παροχής υπηρεσιών, στο οποίο να αναγράφονται η υπηρεσία, η ποσότητα, η τιμή μονάδας, η συνολική αξία και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα για είσπραξη σε ισχύ ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.
1. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα της ανάθεσης.
2. Οι παραπάνω όροι θεωρούνται δεσμευτικοί, **με ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
3. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ**

1. Οι ζητούμενες υπηρεσίες αφορούν:
* Απεντόμωση από ιπτάμενα έντομα (μύγες, κουνούπια, σκνίπες, σφήγκες), βαδιστικά έντομα (κατσαρίδες, μυρμήγκια, κοριοί, ψύλλοι, τσιμπούρια, σκορπιοί, αράχνες)
* Μυοκτονία, και σε ορισμένες δομές φιλοξενίας ασυνόδευτων ανηλίκων,
* Φιδοαπώθηση
1. Ο τρόπος εφαρμογής της υπηρεσίας απεντόμωσης θα γίνει ως εξής: Τοίχοι, δάπεδα, εσωτερικά - εξωτερικά του κτηρίου (όχι μόνο στις ραφές), παράθυρα, παντζούρια, στρώματα, σκελετό κρεββατιού, σανίδια κλπ.
2. Η ζητούμενη υπηρεσία απεντόμωσης αφορά τοποθέτηση τροφοελκυστικής γέλης και τοπικούς ψεκασμούς με σκευάσματα εγκεκριμένα για χρήση σε οικιακούς χώρους.
3. Τα σκευάσματα που θα χρησιμοποιηθούν για την απεντόμωση θα πρέπει να είναι της μορφής τροφοελκυστικής γέλης και υδατοδιαλυτών εντομοκτόνων και θα εφαρμόζονται στις εστίες των κατσαρίδων, στα περάσματα και στις περιοχές αναζήτησής της τροφής τους (ενδεικτικά στα ντουλάπια της κουζίνας - μεντεσέδες, στο μπάνιο και σε οποιαδήποτε άλλο σημείο χρειαστεί). Η τροφοελκυστική γέλη (gel) θα πρέπει να περιέχει οπωσδήποτε πικραντικό παράγοντα.
4. Τα σκευάσματα που θα χρησιμοποιηθούν θα είναι άοσμα, δε θα λερώνουν και δε θα διαβρώνουν τις επιφάνειες όπου εφαρμόζονται. Δε θα είναι ερεθιστικά για τον άνθρωπο αλλά με χαμηλό δείκτη τοξικότητας.
5. Η χρήση κάθε εγκεκριμένου σκευάσματος πρέπει να γίνεται ακολουθώντας την ετικέτα του και το έντυπο με τις οδηγίες ασφαλούς και ορθής χρήσης του, ώστε να διασφαλίζεται η αποτελεσματικότητά του, αλλά και η ασφάλεια για το χρήστη, τη δημόσια υγεία και το περιβάλλον. Η συνολική διαχείριση των σκευασμάτων και των συσκευασιών τους, δηλαδή η προμήθεια, η μεταφορά και η αποθήκευσή τους πριν και μετά τη χρήση τους, γίνεται αποκλειστικά και μόνο από τον ανάδοχο σύμφωνα με τις προδιαγραφές ορθής αποθήκευσης και φύλαξης γεωργικών φαρμάκων, ενώ η επιβλέπουσα Υπηρεσία μπορεί να διενεργεί κατά την κρίση της και σε τακτά χρονικά διαστήματα τους απαραίτητους ελέγχους καταλληλότητας αυτών των σκευασμάτων.
6. Η ζητούμενη υπηρεσία **μυοκτονίας** αφορά λήψη προληπτικών μέτρων για την παρεμπόδιση εμφάνισης τρωκτικών με τοποθέτηση κατάλληλων δολωματικών σταθμών και γέμισμα με νέο δόλωμα στους υπάρχοντες δολωματικούς σταθμούς.
7. Τα χρησιμοποιούμενα σκευάσματα πρέπει να είναι οπωσδήποτε αδειοδοτημένα από το Υπουργείο Αγροτικής Ανάπτυξης και Τροφίμων, με άδεια που να βρίσκεται σε ισχύ, η δε εταιρία που θα αναλάβει την υλοποίηση του έργου πρέπει να κατέχει ενεργή άδεια από το Υπουργείο Αγροτικής Ανάπτυξης και Τροφίμων, για την καταπολέμηση εντόμων σε κατοικημένους χώρους.
8. Επιθυμητή είναι η πιστοποίηση της εταιρίας για τη δραστηριότητα των υγειονομικών εφαρμογών βάσει αποδεκτών προτύπων ποιότητας (πχ ISO 9001)
9. Ο Ανάδοχος μετά το πέρας των εργασιών – εφαρμογής θα πρέπει **να εκδίδει υπογεγραμμένο και σφραγισμένο, από επιστημονικό υπεύθυνο, πιστοποιητικό απεντόμωσης των εγκαταστάσεων** που θα βεβαιώνει την κάθε εργασία την οποία έχει εκτελέσει ανά εφαρμογή και τις δραστικές ουσίες που χρησιμοποίησε.
10. **Σε κάθε περίπτωση πρέπει να δίνεται γραπτή εγγύηση καλής εκτέλεσης τουλάχιστον δύο (2) μηνών. Αν μετά το πέρας όλων των απαιτούμενων εργασιών παρουσιαστούν κρούσματα ο Ανάδοχος είναι υποχρεωμένος να επαναλάβει τις εργασίες, χωρίς πρόσθετη επιβάρυνση για την αναθέτουσα ΑΡΣΙΣ.**
11. Ο ανάδοχος θα πρέπει οπωσδήποτε να προσκομίσει το συμβόλαιο ασφάλειας αστικής ευθύνης της εταιρίας για τις εν λόγω εργασίες.
12. Οι ενδιαφερόμενοι οικονομικοί φορείς μπορούν να επισκεφθούν τους χώρους πριν την υποβολή της προσφοράς τους προκειμένου να είναι σε θέση να πραγματοποιήσουν συγκεκριμένη εκτίμηση για την έκταση των απαιτούμενων υπηρεσιών.
13. Η χρήση κάθε εγκεκριμένου σκευάσματος πρέπει να γίνεται ακολουθώντας την ετικέτα του και το έντυπο με τις οδηγίες ασφαλούς και ορθής χρήσης του, ώστε να διασφαλίζεται η αποτελεσματικότητά του, αλλά και η ασφάλεια για το χρήστη, τη δημόσια υγεία και το περιβάλλον. Η συνολική διαχείριση των σκευασμάτων και των συσκευασιών τους, δηλαδή η προμήθεια, η μεταφορά και η αποθήκευσή τους πριν και μετά τη χρήση τους, γίνεται αποκλειστικά και μόνο από τον ανάδοχο σύμφωνα με τις προδιαγραφές ορθής αποθήκευσης και φύλαξης γεωργικών φαρμάκων, ενώ η επιβλέπουσα Υπηρεσία μπορεί να διενεργεί κατά την κρίση της και σε τακτά χρονικά διαστήματα τους απαραίτητους ελέγχους καταλληλότητας αυτών των σκευασμάτων.